b'\n_START_ARTICLE_\nFinance (\xc4\x8dasopis)\n_START_SECTION_\nZgodovina\n_START_PARAGRAPH_\nPrva \xc5\xa1tevilka Financ je iz\xc5\xa1la 20. maja 1992. Finance so bile najprej finan\xc4\x8dni \xc4\x8dasopis, ki je izhajal ob sredah in petkih. V leto 1993 so Finance vstopile z ve\xc4\x8d kot 2000 naro\xc4\x8dniki. Leta 1994 je uprava Gospodarskega vestnika, takratnega lastnika Financ, vodenje \xc4\x8dasopisa konec leta zaupala Petru Franklu._NEWLINE_Leto 1999 je bilo za Finance prelomno. Gospodarski vestnik je iskal strate\xc5\xa1kega partnerja in ga na\xc5\xa1el v okviru \xc5\xa1vedske mednarodne zalo\xc5\xbeni\xc5\xa1ke skupine Bonnier AB, ki izdaja poslovni dnevnik Dagens Industri. Ustanovljena je bila dru\xc5\xbeba \xc4\x8casnik Finance d.o.o., v katerem je imel Gospodarski vestnik 50-odstotni dele\xc5\xbe, Dagens Industrie 45-ostotnega, nekaj posameznikov pa 5-odstotnega. Direktor \xc4\x8casnika Finance je postal Jurij Giacomelli. Od oktobra 2000 je za\xc4\x8dela izhajati internetna razli\xc4\x8dica \xc4\x8dasopisa._NEWLINE_15. februarja 2001 so Finance postale dnevnik. Skladno z novo periodiko izhajanja, so dobile tudi novo obliko; logotip se je spremenil in postal rde\xc4\x8de barve. Leta 2005 se je spremenila lastni\xc5\xa1ka sestava, saj je Bonnier Business Press AB, v katerega se je preimenovala Dagens Industrie Holding, z odkupom polovi\xc4\x8dnega lastni\xc5\xa1kega dele\xc5\xbea od skupine Gospodarski vestnik, postal 99,59\xc2\xa0% lastnik, z odkupom lastni\xc5\xa1kih dele\xc5\xbeev od fizi\xc4\x8dnih oseb pa leto pozneje 100\xc2\xa0% lastnik. Dru\xc5\xbeba \xc4\x8casnik Finance je od skupine Gospodarski vestnik odkupila blagovne znamke revij Manager, Trgovina, Okolje&Energija in Tajnica. Slednjo je podjetje kasneje tudi prodalo._NEWLINE_V letu 2006 se je spremenilo vodstvo \xc4\x8casnika Finance. Prvega aprila je direktor postal Peter Frankl, ki je poleg direktorskega polo\xc5\xbeaja ohranil tudi delo odgovornega urednika.'